Príloha č. 7

Vzor Kúpnej zmluvy


Kúpna zmluva

uzatvorená podľa § 409 a nasl. zákona č. 513/1991 Zb. Obchodný zákonník

(ďalej len „Obchodný zákonník“) (ďalej len „Zmluva“)
I. ZMLUVNÉ STRANY

Predávajúci: 


Sídlo:



Právna forma:


Štatutárny orgán: 

Registrácia:


IČO: 



IČ  DPH: 


Bankové spojenie: 

IBAN: 



BIC/SWIFT :                      
/ ďalej len „Predávajúci“ /

Kupujúci :       

ASPEKT Rožňava, s.r.o.

Sídlo:


Hrušov 76, 049 43 Hrušov


Právna forma: 

spoločnosť s ručením obmedzeným


Registrácia:        
obchodný register OS KE I, odd. Sro, vložka č. 10223/V          

IČO: 


36 182 907


IČ DPH:


SK 20 21 37 29 36


Bankové spojenie: 
Uni Credit Bank a.s.
IBAN:


SK89 1111 0000 0066 1210 0026
Zastúpený:

Milan Zatroch, konateľ
/ ďalej len „Kupujúci“ a spolu s „Predávajúcim“ ako „Zmluvné strany“/


II. PREDMET ZMLUVY

1. Predmetom tejto Zmluvy je predaj (doplní úspešný uchádzač podľa názvu príslušnej časti predmetu zákazky), uvedeného v Cenovej ponuke Predávajúceho zo dňa ........ tvoriacej neoddeliteľnú súčasť tejto Zmluvy ako jej príloha č. 1 (ďalej len „Tovar“) v rozsahu a za podmienok uvedených v tejto Zmluve a vo Výzve na predloženie cenovej ponuky Kupujúceho ako verejného obstarávateľa zo dňa ............ .
2. Predmetom tejto Zmluvy je aj záväzok Kupujúceho dodaný Tovar riadne prevziať a zaplatiť zaň dohodnutú kúpnu cenu.
III. DODACIE PODMIENKY

1. Predávajúci sa zaväzuje dodať Tovar na miesto dodania najneskôr do ....... (bude doplnené v závislosti od príslušnej časti predmetu zákazky) od nadobudnutia účinnosti Zmluvy.  
2. Dopravu Tovaru na miesto dodania zabezpečuje Predávajúci na vlastné náklady a vlastnými dopravnými prostriedkami.

3. Vlastníctvo k predávanému Tovaru prechádza na Kupujúceho momentom jeho prevzatia. Dokladom o prevzatí Tovaru je dodací list, potvrdený kupujúcim s uvedením termínu dodania, množstvom a sortimentnou skladbou dodaného Tovaru. Kupujúci sa zaväzuje po prevzatí riadne dodaného Tovaru potvrdiť dodací list.
4. Miestom dodania Tovaru podľa tejto Zmluvy je Hrušov 149, 049 43 Hrušov.
5. Dodaním Tovaru sa rozumie jeho doprava, prípadná montáž, ak bola uvedená vo výzve na predkladanie ponúk v rámci verejného obstarávania, úspešným uchádzačom v ktorom sa stal Predávajúci a jeho spustenie. 
IV. KÚPNA CENA A PLATOBNÉ PODMIENKY
1. Kúpna cena za dodanie Tovaru uvedená v prílohe č. 1 Zmluvy je dohodnutá v súlade s ustanoveniami zákona č. 18/1996 Z. z. o cenách v znení neskorších predpisov a na základe Cenovej ponuky Predávajúceho zo dňa .................. doručenej Kupujúcemu pri zadávaní zákazky  podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorá tvorí neoddeliteľnú súčasť tejto Zmluvy ako príloha č. 1.  

2. Kúpna cena za Tovar uvedená v prílohe č. 1 je platná a nemenná po celú dobu trvania Zmluvy a nie je možné ju zvyšovať ani dodatkami upravovať počas trvania Zmluvy, okrem prípadov zákonnej zmeny DPH a v súlade a za podmienok definovaných v zákone č. 343/2015 Z. z. o verejnom obstarávaní a o zmene a doplnení niektorých zákonov, ako aj ostatných všeobecne záväzných právnych predpisov SR. V Kúpnej cene sú obsiahnuté aj všetky ostatné náklady, ktoré môžu mať vplyv na výšku celkovej kúpnej ceny za Tovar.

3. Podkladom pre zaplatenie kúpnej ceny Tovaru je faktúra. Predávajúci je oprávnený vystaviť faktúru v lehote desať (10) dní po potvrdení dodacieho listu Kupujúcim.

4. Faktúra musí povinne obsahovať tieto náležitosti:

· označenie Predávajúceho a Kupujúceho, bankové spojenie a IBAN Predávajúceho a Kupujúceho 
· číslo Zmluvy a objednávky

· termín dodávky Tovaru

· cena bez DPH a s DPH

· DPH

· druh a počet vratných obalov a ich ceny

· dátum prevzatia Tovaru
· prípadne ďalšie náležitosti, ktoré vyplývajú z podmienok spolufinancovania kúpnej ceny Tovaru z fondov EÚ a ktoré sa Kupujúci zaväzuje oznámiť Predávajúcemu bez zbytočného odkladu po dodaní Tovaru
5. Prílohu k faktúre bude tvoriť kópia Kupujúcim potvrdeného dodacieho listu.

6. Kupujúci je povinný uhradiť fakturovanú sumu do tridsiatich (30) dní odo dňa doručenia faktúry. Za deň úhrady bude považovaný deň odpísania finančných prostriedkov z účtu Kupujúceho.

7. Ak faktúra bude obsahovať nesprávne cenové a iné údaje alebo faktúra nebude obsahovať všetky údaje a náležitosti v zmysle platných právnych predpisov, najmä podľa § 74 zákona č. 222/2004 Z. z. o dani z pridanej hodnoty v znení neskorších predpisov, resp. nebude obsahovať uvedené údaje a doklady alebo bude obsahovať nesprávne, či neúplné údaje a doklady, je Kupujúci oprávnený ju vrátiť na doplnenie Predávajúcemu, čím sa preruší splatnosť faktúry a nová splatnosť začína plynúť od doručenia novej faktúry.

V. AKOSŤ TOVARU A REKLAMÁCIE

1. Predávajúci ručí Kupujúcemu za to, že dodaný Tovar zodpovedá akosťou platným právnym predpisom a je označený v zmysle platných všeobecne záväzných právnych predpisov.
2. Kupujúci je povinný prehliadnuť Tovar pri preberaní Tovaru a zjavné vady reklamovať najneskôr do troch (3) dní od dodania Tovaru. Skryté vady, ktoré boli zistené následne, je Kupujúci povinný oznámiť Predávajúcemu ihneď po ich zistení, najneskôr však do konca záručnej doby  Tovaru.

3. Predávajúci má povinnosť vysporiadať reklamáciu do tridsiatich (30) dní odo dňa doručenia reklamácie. V prípade uznania reklamácie - vysporiadaním reklamácie sa rozumie odstránenie vady alebo výmena vadného Tovaru, resp. jeho časti, za nový bezvadný Tovar. 
4. Zodpovednosť Predávajúceho za vady nevzniká, ak boli spôsobené Kupujúcim v dôsledku nevhodného zaobchádzania a skladovania, ktoré nezodpovedá charakteru Tovaru.

5. Ku všetkým uplatneným reklamáciám je Kupujúci povinný predložiť dodací list a faktúru. 

VI. ZODPOVEDNOSŤ ZA ŠKODU

1. Predávajúci zodpovedá v plnom rozsahu za škodu, ktorá vznikla Kupujúcemu alebo tretej osobe v dôsledku alebo v súvislosti s porušením povinností Predávajúceho stanovených v tejto Zmluve, resp. v súvislosti s plnením podľa tejto Zmluvy, a to najmä nie však výlučne za škodu, ktorá vznikla Kupujúcemu alebo tretej osobe v dôsledku toho, že Predávajúci nedodal Tovar riadne, včas a v požadovanej kvalite.

VII. ZMLUVNÉ SANKCIE

1. V prípade nedodržania termínu dodania Tovaru riadne a/alebo včas v súlade so Zmluvou sa Predávajúci zaväzuje uhradiť Kupujúcemu zmluvnú pokutu vo výške 0,05 % z Kúpnej ceny s DPH nedodaného Tovaru za každý čo i len začatý deň trvania takéhoto porušenia Zmluvy.

2. Zmluvná pokuta je splatná najneskôr piaty (5.) pracovný deň odo dňa doručenia sankčnej faktúry Predávajúcemu.

3. Zaplatením zmluvnej pokuty nie je dotknuté právo Kupujúceho na náhradu škody, ktorá mu vznikne porušením zabezpečovanej povinnosti zo strany Predávajúceho. Kupujúci má nárok na náhradu škody v celom jej rozsahu (a teda aj škody presahujúcej zmluvnú pokutu), ktorá vznikla v dôsledku porušenia povinnosti Predávajúcim zabezpečenej zmluvnou pokutou.

4. V prípade omeškania Kupujúceho s úhradou faktúry za dodaný Tovar, uhradí Kupujúci Predávajúcemu úrok z omeškania vo výške aktuálnej sadzby zákonných úrokov podľa § 369a Obchodného zákonníka, za každý čo i len začatý deň omeškania.

VIII. UKONČENIE ZMLUVY

1. Zmluvné strany majú právo ukončiť Zmluvu:
a) písomnou dohodou Zmluvných strán,

b) písomnou výpoveďou Kupujúceho,

c) písomným odstúpením od Zmluvy ktoroukoľvek zo Zmluvných strán v prípade podstatného porušenia Zmluvy,
d) písomným odstúpením od Zmluvy zo strany Kupujúceho v prípade, ak na základe výsledkov finančnej kontroly verejného obstarávania, výsledkom ktorého je táto Zmluva, nebude zo strany príslušného riadiaceho orgánu pripustené financovanie predmetu Zmluvy.
2. Zmluvné strany môžu ukončiť Zmluvu uzavretím písomnej dohody o ukončení účinnosti Zmluvy ku dňu uvedenému v takejto dohode, pričom Zmluvné strany zároveň vysporiadajú alebo dohodnú spôsob vysporiadania všetkých vzájomných nárokov vyplývajúcich zo Zmluvy.
3. Kupujúci je oprávnený ukončiť Zmluvu písomnou výpoveďou, aj bez uvedenia dôvodu. Výpovedná lehota je pätnásť (15) kalendárnych dní a začína plynúť odo dňa  nasledujúceho po doručení výpovede Predávajúcemu.
4. Zmluvné strany sú oprávnené od Zmluvy odstúpiť v prípadoch uvedených v Zmluve, v prípadoch  porušenia Zmluvy, ktoré je v Zmluve označené ako podstatné porušenie Zmluvy, najmä neplnenie podľa Zmluvy riadne a/alebo včas, v dohodnutom množstve a kvalite (akosti), alebo ak Predávajúci postúpi práva a povinnosti zo Zmluvy bez súhlasu Kupujúceho na iný subjekt alebo ak došlo k porušeniu zákonnej povinnosti Predávajúcim, vyplývajúcej pre Predávajúceho z tejto Zmluvy alebo v súvislosti s plnením podľa tejto Zmluvy a v prípadoch vyplývajúcich z príslušných všeobecne záväzných právnych predpisov. Každé porušenie povinnosti, ktoré je v Zmluve sankcionované zmluvnou pokutou sa považuje za podstatné porušenie Zmluvy. Zmluvné strany sa dohodli, že Kupujúci je oprávnený od Zmluvy odstúpiť kedykoľvek počas trvania porušenia zmluvnej povinnosti, ktorá je dôvodom pre odstúpenie, teda nielen v lehote „bez zbytočného odkladu“.
5. Zmluvné strany môžu od Zmluvy odstúpiť aj v prípade ak:

a) bol na majetok Zmluvnej strany vyhlásený konkurz,

b) bolo proti Zmluvnej strane začaté konkurzné konanie,

c) bol proti Zmluvnej strane pre nedostatok majetku zamietnutý návrh na vyhlásenie konkurzu,

d) Zmluvná strana ako právnická osoba oprávnená podnikať je v likvidácii, 

6. Odstúpenie od Zmluvy musí byť písomné s uvedením dôvodu odstúpenia od Zmluvy a doručené druhej Zmluvnej strane. 
7. Účinnosť odstúpenia od Zmluvy je dňom doručenia písomného vyhotovenia odstúpenia druhej Zmluvnej strane. Zánikom účinnosti Zmluvy nezaniká povinnosť Zmluvných strán vysporiadať vzájomné vzťahy, ktoré vznikli na jej základe a/alebo z nej vyplývajú. 
IX. ZÁVEREČNÉ USTANOVENIA

1. Predávajúci je úspešným uchádzačom verejného obstarávania v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet obstarávania „.................................. Časť ..............“.
2. Zmluvné strany sa dohodli na odkladacej podmienke účinnosti Zmluvy, ktorou je schválenie verejného obstarávania, výsledkom ktorého je táto Zmluva zo strany príslušného riadiaceho orgánu, pričom rozhodujúcim momentom pre nadobudnutie účinnosti tejto Zmluvy je doručenie rozhodnutia o schválení, resp. iného úkonu zo strany riadiaceho orgánu s rovnakým účinkom, Kupujúcemu. Kupujúci sa zaväzuje o tejto skutočnosti bezodkladne informovať Predávajúceho; rovnako sa zaväzuje bezodkladne informovať Predávajúceho o neschválení verejného obstarávania, výsledkom ktorého je táto Zmluva.
3. Ostatné ustanovenia všeobecne záväzných právnych predpisov nie sú znením predchádzajúceho bodu dotknuté.
4. Zmluvu možno meniť alebo zrušiť iba na základe očíslovaných a vzájomne odsúhlasených písomných dodatkov podpísaných oboma Zmluvnými stranami, pri dodržaní ustanovení príslušných predpisov.

5. Právne vzťahy medzi Kupujúcim a Predávajúcim, ktoré nie sú upravené v tejto Zmluve, sa budú riadiť príslušnými ustanoveniami Obchodného zákonníka a ostatných príslušných právnych predpisov.

6. Zmluvné strany vyhlasujú, že sú v plnom rozsahu spôsobilé k uvedeným právnym úkonom a ich zmluvná voľnosť nie je ničím obmedzená. Zmluvné strany vyhlasujú, že ich vôľa vyjadrená v Zmluve je vážna, slobodná a určitá, že prejavy vôle oboch Zmluvných strán sú dostatočne zrozumiteľné. Na znak súhlasu Zmluvných strán s celým obsahom Zmluvy ju obidve Zmluvné strany podpisujú.
7. Predávajúci sa zaväzuje strpieť výkon kontroly/auditu súvisiaceho s dodávaným Tovarom kedykoľvek počas platnosti a účinnosti Zmluvy, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:
a) Ministerstvo pôdohospodárstva a rozvoja vidieka Slovenskej republiky a ním poverené osoby,

b) Ministerstvo financií Slovenskej republiky a ním poverené osoby,

c) Úrad vládneho auditu,

d) Protimonopolný úrad Slovenskej republiky,

e) Kontrolné orgány Európskej únie,

f) Výbor pre vnútorný audit a vládny audit;

g) Najvyšší kontrolný úrad Slovenskej republiky;

h) Splnomocnení zástupcovia Európskej Komisie a Európskeho dvora audítorov 
8. Táto Zmluva je vyhotovená v štyroch (4) vyhotoveniach s povahou originálu, tri (3) pre  Kupujúceho a dve (2) pre Predávajúceho.
9. Neoddeliteľnou súčasťou tejto Zmluvy ako jej príloha č.1 je Cenová ponuka Predávajúceho  zo dňa ....................... 

Za Predávajúceho:



   
       Za Kupujúceho:

V ..............., dňa       



        V ..............., dňa   

................................................


       ..................................................
        
     

       
 


                        
         Milan Zatroch











konateľ
                                       


